የኢህአዴግ ስራ አስፈጻሚ ኮሚቴ የ2006 ዓ/ም የመጀመሪያው መንፈቅ አፈጻጸም ገመገመ
አዲስ አበባ፤ መጋቢት 7/2006 (ዋኢማ) – የኢትዮጵያ ህዝቦች አብዮታዊ ዴሞክራሲያዊ ግንባር (ኢህአዴግ) ስራ አስፈጻሚ ኮሚቴ በመደበኛ ስብሰባው የ2006 ዓ/ም የመጀመሪያው መንፈቅ ዓመት የድርጅትና የመንግስት ስራዎችን አፈጻጸም መገምገሙን አስታወቀገ።የኢህአዴግ ምክር ቤት ፅሕፈት ቤት ለዋልታ ኢንፎርሜሽን ማዕከል በላከው መግለጫ እንዳስታወቀው ስራ አስፈጻሚ ኮሚቴው ከመጋቢት 06-07/2006 ዓ/ም ባካሄደው መደበኛ ስብሰባው ባለፉት ስድስት ወራት በሁሉም መስኮች የልማት ሰራዊት ግንባታን ማእከል በማድረግ የልማትና የመልካም አስተዳደር ስራዎች አፈጻጸምን በዝርዝር ገምግሟል።በገጠርና በከተማ በሁሉም ግንባሮች በተለይ ደግሞ በተፈጥሮ ሃብት ስራዎች ላይ እየተከናወኑ ያሉ የልማት ሰራዊት ግንባታ ስራዎች የተሻለ ውጤት ማስመዝገብ እንደቻሉ ስራ አስፈጻሚ ኮሚቴው አስታውቋል። ሁሉንም የልማት አቅሞች በማንቀሳቀስ በዕድገትና ትራንስፎርሜሽን ዕቅዱ ላይ የተቀመጡ ግቦችን ማሳካት ይቻል ዘንድ የልማት ሰራዊት ግንባታ ስራው ተጠናክሮ ይቀጥላል ማለቱንምን መግለጫው ጠቁሟል።በግማሽ ዓመቱ 3358 የማህበረሰብ ተፋሰሶች ልማት ወደ ስራ ማስገባት እንደተቻለ የገለፀው ስራ አስፈጻሚ ኮሚቴው ከ18 ሚልዮን በላይ ህዝብ በተፈጥሮ ሃብት ልማት ጥበቃ ስራዎች ላይ እየተሳተፈ መሆኑንም በግምገማው አረጋግጧል።በተቀናጀ የተፋሰስ ልማትና እንክብካቤ ስራም በ43830 ሄክታር ላይ 67 ነጥብ 5 ሚሊየን ችግኞች መተከሉንና  በ9802 ሄክታር መሬት ላይም የተቀናጀ የተፋሰስ ልማትና እንክብካቤ ስራዎች መከናወናቸውን በመግለጫው ሰፍሯል።በተያዘው በጀት አመት ከ3 ነጥብ 1 ሚልዮን ሄክታር በላይ መሬት በነባርና በአዲስ መስኖ ለማልማት ታቅዶ ሰፊ ርብርብ እተደረገ ሲሆን የመጀመሪያው ግማሽ አመት አፈጻጸም ስኬታማ እንደነበርም ስራ አስፈጻሚ ኮሜቴው ገምግሟል። መግለጫው አያይዞም በቀሪው ጊዜም ስራው ተጠናክሮ መቀጠል እንደሚገባው  ስራ አስፈጻሚ ኮሚቴው እንዳሰመረበት ጠቁሟል።የአርሶ አደሩን ተጠቃሚነት ይበልጥ ለማረጋገጥም በእንስሳት ሃብት ልማት ዙሪያ የተጀመረው የዝሪያ ማሻሻል ስራ በተገቢው አቅጣጫ እየተፈፀመ መሆኑን በማረጋገጥ ከተጀመረው የተፋሰስ ልማት ጋር ተያየዞ የመኖ ልማቱም በስፋት መቀጠል እንዳለበትም ስራ አስፈጻሚ ኮሚቴው  አቅጣጫ አስቀምጧል።በሲቪል ሰርቪስ ተቋማት መልካም አስተዳደርን በማረጋገጥ ሀገራችን የተያያዘችውን የህዳሴ ጉዞ ዳር ለማድረስና የሕዝቡን ተሳታፊነትና ተጠቃሚነት ይበልጥ ማረጋገጥ እንዲቻል የተለያዩ የለውጥ ፕሮግራሞች ተነድፈው ተግባራዊ ርብርብ በመደረግ ላይ  መሆኑንም አረጋግጧል።ስራ አስፈጻሚ ኮሚቴው አያይዞም የእነዚህ የለውጥ ፕሮግራሞችና ሪፎርሞች ውጤት ዘላቂነት የሚረጋገጥ የህዝበቡን ተሳትፎና ተጠቃሚነት ማዕካል ባደረገ የፀረ-ኪራይ ሰብሳነቢነት ትግል መሆኑን አስምሮበታል።ስለሆነም ኢህአዴግና በኢህአዴግ የሚመራው መንግስት የህዝቡን ተሳትፎና ተጠቃሚነት ይበልጥ ለማረጋገጥ የኪራይ ሰብሳቢነት ፖለቲካል ኢኮኖሚውን በመሰረቱ ለመቀየርና የልማታዊ ፖለቲካል ኢኮኖሚን የበላይነት ለማረጋገጥ በሚደረገው ሁሉን አቀፍ ርብርብ ሀገር አቀፍ የመልካም አስተዳደር ንቅናቄ ተፈጥሮ ወደ ተጨባጭ ተግባራዊ እንስቅስቃሴ በመግባት  ውጤት እየተመዘገበ መሆኑንም ገምግሟል።እስካሁን የተገኘው አጠቃላይ መሻሻል እንደተጠበቀ ሆኖ መልካም አስተዳደር የማስፈን ስራው የህዝብን እርካታ በማረጋገጥ ረገድ በሚፈለገው ደረጃ ያልደረሰ በመሆኑ  በቀጣይነት ርብርብ የሚደረግበት የትኩረት አጀንዳ ሆኖ እንዲቀል አስምሮበታል።በሁሉም ክልሎች ልዩ ትኩረት ተሰጥቶት እየተሰራበት ያለው የስራ ዕድል ፈጠራ ስራም በገጠርና በከተማ በዕቅዱ መሰረት እየተከናወነ ሲሆን በቀጣይም ስራው ተጠናክሮ የሚቀጥል እንደሆነም አረጋግጧል።ስራ አስፈጻሚ ኮሚቴው በማህበራዊ  ልማት ዘርፎችም እንደ በፊቱ ሁሉ የተሻሉ ውጤቶች መመዝገባቸውን አረጋግጧል።ፍትሓዊ የትምህርት ተደራሽነት እንዲሁም ጥራትን በማረጋገጥ በኩል ስኬታማ ስራዎች መከናወናቸውን የገመገመው ስራ አስፈጻሚ ኮሚቴው አሁንም የትምህርት ጥራትን በማረጋገጥ ረገድ የተጀመሩ ስራዎችን አጠናክሮ ማስቀጠል እንደሚገባ አስምሮበታል። በጤናው ዘርፍም በተመሳሳይ ሁኔታ አበረታች ስኬቶች እንደተመዘገቡ የገለፀው የስራ አስፈጸሚ ኮሚቴው በተለይ የእናቶችና ህፃናት ሞት ቅነሳ ላይ እየተከናወኑ ያሉ ስራዎች ተጠናክረው ይቀጥላሉ ብሏል።ባለፉት ስድስት ወራት የመጀመሪያ ቅድመ ወሊድ እና ድህረ ወሊድ ክትትል ያደረጉ እናቶች ሽፋን ባለፈው ዓመት ተመሳሳይ ወቅት ከተመዘገበው ሽፋን የተሻለ አፈፃፀም ማሳየቱንም አረጋግጧል።ይህ በእንዲህ እንዳለም የመሰረተ ልማት ግንባታ ስራ በተለይ ደግሞ የገጠር መንገድ ተደራሽነት ለማስፋት የተነደፈው የURRAP ፕሮግራም በተቀመጠው ዕቅድ መሰረት በአግባቡ እየተከናወነ መሆኑን ተመልክቷል።በአጠቃላይ በ2006 በጀት ዓመት  የሀገሪቱ ኢኮኖሚ  የ11 ነጥብ 3 በመቶ ዕድገት እንደሚያስመዘግብ በመጠቆም ዕድገቱም የግብርናው ዘርፍ  8 ነጥብ 6 በመቶ ፣ የኢንዱስትሪው ዘርፍ  21 ነጥብ 4 በመቶ  እንዲሁም የአገልግሎት ዘርፍ 10 ነጥብ 5 በመቶ ድርሻ እንደሚኖራቸው ተገልጿል።በመጨራሻም በስራ አስፈጻሚ ኮሚቴው የተገመገመው የመጀመሪያው ግማሽ አመት የድርጅትና የመንግስት የስራ አፈጻጸም ሪፖርት በሚቀጥለው ሳምንት በሚካሄደው የኢህአዴግ ምክር ቤት ስብሰባ ቀርቦ በዝርዝር እንደሚገመገም ከኢህአዴግ ምክር ቤት ጽሕፈት ቤት የተላከው መግለጫ ያሳያል፡፡